text: Skattestop i Sønderborg
  26 november 2013 kl. 08.50
  Borgerne i Sønderborg Kommune får ikke skattestigninger i den kommende valgperiode. Det er en af målsætningerne i den endelige konstitueringsaftale.
  Indkomstskatten stiger stadig med 0,5 procent i 2014. Det nye byråd holder fast i budgettet fra før valget, men efter 2014 ser det ud til at skattestigningerne er ovre for borgerne i Sønderborg Kommune i den kommende valgperiode. Det er i hvert fald en målsætning, som Socialdemokraterne, Fælleslisten, Enhedslisten, Konservativt Folkeparti og Slesvigsk Parti er blevet enige om.
  Erhvervslivet i Sønderborg får en tilmed en skattelettelse. Det indgår nemlig også i målsætningerne, at dækningsafgiften skal afvikles, så den halveres i 2015 og afskaffes i 2016.
  Det konstituerende møde, hvor borgmesteren formelt bliver indsat, er fastsat til onsdag den 4. december.
  Læs alle de politiske målsætninger for Sønderborg Kommune her
  